„Podmienky účasti - doklady“

Verejný obstarávateľ: Mesto Košice, Trieda SNP 48/A, 040 11 Košice
Popis postupu pri prieskume trhu pri zákazke s nízkou hodnotou typu A.3-
v rámci postupu verejného obstarávania podľa § 102 zákona č. 25/2006 Z. z. o verejnom
obstarávaní a o zmene a doplnení niektorých zákonov v znení neskorších predpisov
a smernice č. 22/2011

Zákazka na poskytnutie služieb
s názvom: Deratizácia zberných miest komunálneho odpadu a asanačného pásma na území mesta Košice.

1. Ponuku môže predložiť iba uchádzač, ktorí splnil podmienky účasti a bol vyzvaný na
predloženie ponuky.
Podmienky účasti :
Podmienky účasti doklady : 
- Osvedčenie o odbornej spôsobilosti na prácu s dezinfekčnými prípravkami na profesionálne použitie a prácu s prípravkami na reguláciu škodcov na profesionálne použitie, vydané Regionálnym úradom verejného zdravotníctva podľa § 15 odst. (3) písmena b) Zákona č. 355/2007 Z.z. o ochrane a podpore verejného zdravia  a o zmene a doplnení niektorých zákonov, v znení neskorších predpisov. 
- Právoplatné rozhodnutie Regionálneho úradu verejného zdravotníctva o schválení prevádzkového poriadku na prácu s nebezpečnými chemickými faktormi pri výkone regulácie živočíšnych  škodcov, podľa § 13 odst. (4) písmena b) zákona č. 355/2007 Z.z. o ochrane a podpore verejného zdravia  a o zmene a doplnení niektorých zákonov, v znení neskorších predpisov.
- Právoplatné rozhodnutie o udelení súhlasu na nakladanie s nebezpečnými odpadmi vrátane ich prepravy   podľa § 7 odst. (1) písmena g) zákona č.  223/2001 Z.z. o odpadoch a o zmene a doplnení niektorých zákonov, v znení neskorších predpisov.
- Certifikátom systému manažérstva kvality ISO 9001:2000 pre oblasť deratizácie, dezinfekcie a dezinsekcie,  vydaný nezávislou inštitúciou, ktorým uchádzač potvrdí splnenie noriem zabezpečenia. 
- Certifikátom systému environmentálneho manažérstva ISO 14001:2004 pre oblasť deratizácie, dezinfekcie a dezinsekcie,  vydaný nezávislou inštitúciou, ktorým uchádzač potvrdí splnenie noriem zabezpečenia. 
- Certifikátom systému manažérstva ochrany zdravia a bezpečnosti pri práci OHSAS 18001:1999 pre oblasť deratizácie, dezinfekcie a dezinsekcie,  ktorým uchádzač potvrdí splnenie noriem zabezpečenia.
- Verejný obstarávateľ prijme aj iné dôkazy o zabezpečení systému manažérstva kvality, environmentálneho manažérstva a manažérstva ochrany zdravia a bezpečnosti pri práci. Tieto dôkazy však musia byť rovnocenné s požadovanými certifikátmi, teda musia spĺňať minimálne požiadavky na vystavenie príslušného certifikátu. Ich nepredloženie bude mať za následok vylúčenie uchádzača.
Uchádzač je povinný predložiť kópie vyššie uvedených dokladov.
2. Cenu je potrebné spracovať na základe požadovaného rozsahu a požadovanej kvality
a ďalších požiadaviek uvedených podľa výzvy a podľa príloh. Cenu je potrebné uvádzať
v eurách (€). V ponuke je potrebné cenu uvádzať bez DPH, sadzbu a výšku DPH a cenu s
DPH. Ak uchádzač nie je platcom DPH, uvedie túto skutočnosť v ponuke.
3. Cena predmetu zákazky nesmie prekročiť stanovenú výšku s DPH 11.940,- € 
4. Ponuku, t. j. doplnenú výzvu verejného obstarávateľa uchádzač zašle výlučne na emailovú
adresu uvedenú pre ponuky vo výzve.
5. Ponuky zaslané po termíne alebo na inú e-mailovú adresu, alebo ak doklady nebudú
predložené podľa bodu 4, takéto ponuky nebudú brané do úvahy a nebudú
vyhodnocované.
6. Ak uchádzač nepredloží ponuku v stanovenej lehote, alebo ak nesplní podmienky účasti,
ak jeho ponuka týkajúca sa predmetu zákazky nebude v súlade s požiadavkou verejného
obstarávateľa, takáto ponuka nebude braná do úvahy/ nebude vyhodnocovaná.
7. Úspešným uchádzačom bude ten, kto bude mať platnú ponuku a bude mať
najvýhodnejšiu ponuku podľa stanovených kritérií.
8. Kritéria na hodnotenie ponúk je cena.  
Úspešným uchádzačom bude ten, kto bude mať najnižšiu cenu. 
9. Úspešný uchádzač bude vyzvaný na predloženie návrhu zmluvy, ktorá musí byť v súlade
s výzvou a s jeho ponukou. Ak návrh zmluvy úspešného uchádzača nebude v súlade s
výzvou alebo jeho ponukou alebo bude mať neprijateľné podmienky, verejný
obstarávateľ vyzve uchádzača na odstránenie nedostatkov. Ak úspešný uchádzač
neodstráni nedostatky v stanovenom čase, bude to považované za odstúpenie od jeho
ponuky. V takom prípade bude vyzvaný na predloženie návrhu zmluvy ďalší uchádzač
s ďalšou najlepšou ponukou obdobným postupom.

Prílohy:
1.	Návrh zmluvy